ઇન્ટરવ્યૂ પહેલાં આપણે ઘણાં ગભરાઇ જતાં હોઇએ છીએ અને અડધો મામલો એમાં જ બગડી જતો હોય છે. ઇન્ટરવ્યૂમાં જતાં પહેલાં ઘણીબધી બાબતોનું ધ્યાન રાખવું પડે છે. એક પેન, ડોક્યુમેન્ટથી લઇને ડ્રેસિંગ સ્ટાઇલ સુધીની તમામ બાબતોનો સમાવેશ થાય છે. યુવકો તો ઇન્ટરવ્યૂ માટે ફોર્મલ કપડાં પહેરી, શેવિંગ કરીને ડોક્યુમેન્ટ્સ લઇને પહોંચી જાય છે પરંતુ યુવતીઓને ઇન્ટરવ્યૂ માટે તૈયાર થવું ખૂબ અઘરું પડતું હોય છે. ઇન્ટરવ્યૂ દરમિયાન મેકઅપ કરવો કે ન કરવો, મેકઅપ કરવો તો કેટલો કરવો આવી તમામ બાબતોને લઇને યુવતીઓ મૂંઝાતી હોય છે. તમારી પર્સનાલિટી પણ ઇન્ટરવ્યૂ માટે ખૂબ મહત્વની હોય છે. આવા સમયે યુવતીઓએ જો હળવો મેકઅપ કરેલો હશે તો એનાથી એક અલગ જ કોન્ફીડન્સ મળશે. ઘણાં લોકોને પર્સનાલિટી અને વર્તન પરથી જ જજ કરી લેતાં હોય છે.